Diari Oficial de la Generalitat Valenciana


Sumari del DOGV 2481, del 31-03-1995 (1995/834281)

ORDRE de 27 de febrer de 1995, de la Conselleria d'Educació i Ciència, per la qual s'assigna a les direccions territorials les funcions en matèria de supervisió de projectes i liquidacions d'obra.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/27/(3)/dof/vci/html**

### Dades del document

Número de DOGV
:   2481

Data del DOGV
:   31-03-1995

Secció del DOGV
:   DISPOSICIONS GENERALS

Número del document
:   1995/834281


Data del document
:   27-02-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 27 de febrer de 1995, de la Conselleria d'Educació i Ciència, per la qual s'assigna a les direccions territorials les funcions en matèria de supervisió de projectes i liquidacions d'obra.   
La funció de supervisió de projectes tècnics està atribuïda a la Direcció General de Règim Econòmic segons l'art. 14.9 del Decret 114/1993, de 26 de juliol, pel qual s'estableix el Reglament Orgànic i Funcional de la Conselleria d'Educació i Ciència, i la realitza el Servei de Gestió i Supervisió de Projectes i Construccions.  
Els principis de celeritat i eficàcia que han de presidir l'activitat administrativa i el volum de treball del citat servei aconsellen assignar a les direccions territorials d'Educació determinades competències en matèria de supervisió de projectes.  
D'acord amb el que estableix l'art. 26 del citat reglament orgànic, les direccions territorials depenen funcionalment dels diferents centres directius, segons l'índole de la matèria.  
En virtut del que estableix la disposició final primera del Reglament Orgànic i Funcional de la Conselleria d'Educació i Ciència i fent ús de les atribucions que em confereix l'art. 35 de la Llei de la Generalitat Valenciana 5/1983, de 30 de desembre, del Govern Valencià.  
ORDENE:  
Primer  
L'assignació a les direccions territorials d'Educació, dins els límits legals i del respectiu àmbit territorial, de l'exercici de les funcions de supervisió de projectes tècnics per a obres de reforma i reparació, sempre que aquestes no suposen modificacions dels espais educatius.  
Aquestes funcions es realitzaran a través de les unitats tècniques de construcció.  
Segon  
L'assignació a les direccions territorials, dins el seu àmbit competencial, de la supervisió de les liquidacions d'obra, en el supòsit que la necessitat de supervisió d'aquestes vinga exigida per les disposicions vigents.  
DISPOSICIó TRANSITòRIA  
Aquesta ordre no serà d'aplicació en aquells projectes, la supervisió dels quals s'haguera iniciat en la data d'entrada en vigor de l'ordre.  
DISPOSICIó FINAL  
S'autoritza la Direcció General de Règim Econòmic a dictar les disposicions necessàries per a l'aplicació i el desenvolupament del que es disposa en aquesta ordre, que entrarà en vigor l'endemà de la publicació en el Diari Oficial de la Generalitat Valenciana.  
València, 27 de febrer de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI